cyanic-selkie/wikianc huggingface dataset:
Janesville Assembly Plant
Traktorivalmistus
General Motorsin Samson Tractor -divisioona perustettiin 1918, kun kalifornialainen Samson Tractor ja maataloustuotteita valmistava Janesville Machine Company yhdistyivät. Samson Tractor -divisioonan tehdas avattiin Janesvilleen 1919, ja toi samalla 3 000 uutta työpaikaa kaupunkiin. Ensimmäinen traktori valmistui 1. toukokuuta 1919. Samson joutui irtisanomaan 1 000 työntekijää 1920. Yritys joutui sen jälkeen vararikkoon. General Motors olisi halunnut lakkauttaa Janesvillen tehtaan, mutta tehtaan toimitusjohtaja sai yrityksen pysymään mukana. Samana vuonna GM siirsi kuorma-autojen valmistuksen Michiganin Flintistä Janesvilleen.
Chevroletin tehtaana
Chevrolet aloitti autojen valmistuksen tehtaalla 1923. Samana vuonna Fisher Body aloitti autojen valmistuksen tehtaan vieressä. Suuren laman aikana valmnistus keskeytettiin vuoden ajaksi. Toisen maailmansodan aikana Janesvillen tehdas siirrettiin Oldsmobilelle ja se valmisti tykkejä.
Sodan jälkeen autoteollisuus tuli takaisin tehtaalle. Huhtikuussa 1967 GM:n sadas miljoonas auto valmistui Janesvillessä.
General Motorsin tehtaana
pienoiskuva|vasen|Näkymä Janesvillen tehtaalle Rock Riveristä katsottuna. pienoiskuva|Janesville Assembly Plant pohjoinen sisäänkäynti vuonna 2009 Chevroletin ja Fisher Bodyn tehtaat yhdistyivät yhdystyivät 1969 ja perusti General Motors Assembly Divisionin. Vuonna 1977 tehdas työllisti 7 100 henkeä, valmisti 274 286 autoa ja 114 681 kuorma-autoa.
1980-luvulla GM siirsi suurten autojen valmistuksen Janesvillestä ja aloitti pienten J-koristen auotojen valmistuksen tehtaalla. Yritys siirsi lava-autojen valmistuksen Fort Wayneen, Indianaan. Paikalliset saivat kuitenkin joittenkin lava-autojen ja katumaastureitten valmistuksen takaisin Janesvilleen. Vuonna 1992 se oli General Motorsin ainoa tehdas joka valmisti suuria katumaastureita. GM palautti lava-autojen valmistuksen Flintiin 2002.
Janesville oli yksi kolmesta tehtaasta joka valmisti GMT900 -korisia auotoja, kuten Chevrolet Suburbania. Janesvillessä valmistettiin Isuzu -merkkisiä ajoneuvoja vuodesta 1994 vuoteen 2009.
Kasvihuonekaasut aloittivat vuonna 2007 kesksutelun Janesvillen tehtaan tulevaisuudesta. Samana vuonna United Auto Workers järjesti lakon tehtaalla.
Lakkautus
Polttoaineen hinnan nousun takia 2008 katumaastureitten myynti väheni. Tämä pakotti General Motorsin lopettamaan kokopäiväsen valmistuksen tehtaalla. Yhtiön toimitusjohtaja Rick Wagoneer ilmoitti kesäkuussa 2008, että tehdas suljetaan ennen vuotta 2010. Heinäkuussa 750 työntekijää oli irtisanottu.
GM ilmoitti lokakuussa, että autojen valmistus lopetetaan Janesvillessä 23. joulukuuta 2008. Sinä päivänä tehtaan työntekijät kokoontuivat seremoniaan, jossa pidettiin esillä banderollia, missä luki "Last Vehicle off the Janesville Assembly Line". Viimeinen tehtaalla valmistettu auto oli Chevrolet Tahoe.
57 työntekijää jatkoivat työntekoa tehtaalla 23. huhtikuuta 2009 asti. Heidän työnsä oli muun muassa lopettaa General Motorsin ja Isuzun yhteistyö.
Radioinsinööriseura
Radioinsinööriseura r.y oli Elektroniikkainsinöörien seuran edeltäjä ja se perustettiin 20. maaliskuuta 1926 aluksi harrastuspiirinä ja rekisteröitiin 16. maaliskuuta 1929. Perustajat ja alkuvaiheen jäsenet tulivat lähinnä puolustusvoimien radiotoiminnan, yleisradiotoiminnan, korkeakoulun ja valtionhallinnon piiristä.
Oy Suomen Yleisradio - Finlands Rundradio Ab muodostettiin ja aloitti toimintansa 29. kesäkuuta 1926. Seura oli siis jo silloin varsin hyvin mukana tekniikan kehityksessä.
3. joulukuuta 1964 seura muutti nimensä Elektroniikkainsinöörien seuraksi, kun elektroniikan sovelluksia oli alettu käyttää yhä laajemmin yhteiskunnassa.
Vähäjärvi (Tampere, Aitolahti)
Vähäjärvi on Pirkanmaalla Tampereella Aitolahden kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 9,9 hehtaaria ja se on 600 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,5 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 117,8 metriä mpy.
Jacoba (Hainaut’n kreivitär)
pienoiskuva|Muotokuva noin vuodelta 1600. Jacoba (25. heinäkuuta 1401 Le Quesnoy – 9. lokakuuta 1436 Teylingen ) oli Wittelsbach-sukuinen Baijeri-Straubingin herttuatar sekä Hollannin, Zeelandin ja Hainaut’n kreivitär. Hän oli Baijerin herttuaparin Vilhelm II:n ja Margareetan ainoa tytär ja perijä. Hänet kihlattiin lapsena Tourainen herttualle Juhanalle, josta tuli myöhemmin Ranskan dauphin.
Vilhelm II halusi, että Jacoba perii häneltä Hollannin, Zeelandin ja Hainaut’n, mutta muitakin näiden alueiden tavoittelijoita oli. Jacoba jäi 16-vuotiaana leskeksi, ja pian hänen isänsäkin kuoli. Baijerin uusi herttua Juhana Armoton, joka oli Jacoban setä, alkoi vaatia Hollantia ja Seelantia itselleen ja sai tukea Saksan keisarilta Sigismundilta sekä hollantilaisten aatelismiesten ryhmittymältä, jota kutsuttiin nimellä turskat. Toinen ryhmittymä nimeltä koukut tuki Jacobaa Hollannin hallitsijaksi.
Jacoban joukot voittivat Juhanan liittolaiset Gorinchemissa vuonna 1417, mutta hänen valta-asemansa ei silti vakiintunut. Muun muassa Dordrecht ja Rotterdam siirtyivät lyhyen ajan sisällä Juhanalle.
Delftin sopimuksessa vuonna 1428 Jacoba sai pitää muodolliset arvonimensä, mutta käytännössä kolmen kreivikunnan hallitsijaksi nousi Filip Hyvä. Myöhemmin Jacoba luopui arvonimistään ja avioitui Filip Hyvän lähipiiriin kuuluneen aatelismiehen kanssa. Jacoba kuoli tuberkuloosiin vuonna 1436.
Tarasjärvi
Tarasjärvi tai myös Tarastenjärvi on Pirkanmaalla Kangasalla Ruutanan kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 1,8 hehtaaria ja se on 250 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 600 metriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 122 metriä mpy.
Nussbaum
Nussbaum, Nußbaum tai Nusbaum (saksaa, ’pähkinäpuu’) voi viitata muun muassa seuraaviin asioihin:
Nova swing
Nova Swing on M. John Harrisonin vuonna 2006 ilmestynyt tieteisromaani. Teoksen on suomentanut Likelle vuonna 2008 Hannu Tervaharju.
Course de l’espoir
pienoiskuva|Kilpailija vuoden 2016 kilpailusta. Course de l'espoir on Kamerunvuorella käytävä juoksukilpailu. Kilpailun 38 kilometrin pituinen reitti kulkee vuoren huipulle ja takaisin alas. Kilpailu järjestettiin ensimmäisen kerran vuonna 1973.
19 kilpailuun osallistunutta juoksijaa loukkaantui pienten pommien räjähdyksiin vuoden 2023 kilpailun aikana.
Jyotiraditya Scindia
Jyotiraditya Scindia (s. 1. tammikuuta 1971) on intialainen poliitikko. Hän kuuluu Gwaliorin ruhtinaskuntaa hallinneeseen Scindia-dynastiaan. Hän edusti Gunan vaalipiiriä neljän kauden ajan Lok Sabhassa vuosina 2001–2019. Kesäkuussa 2020 hänet äänestettiin Rajya Sabhaan edustamaan Madhya Pradeshin osavaltiota.
Scindian isä Madhavrao Scindia oli Gwaliorin ruhtinaskunnan viimeinen maharadža ja äitinsä Madhavi Raje Scindia Nepalin pääministerin ja Kaskin maharadžan lapsenlapsenlapsi. Hän opiskeli taloustiedettä Harvardin yliopistossa ja valmistui sieltä B.A. -oppiarvolla vuonna 1993. Stanford Graduate School of Businessista hän valmistui MBA-tutkinnolla 2001. Hänen isänsä oli kongressipuolueen pitkäaikainen poliitikko, joka edusti Gunan vaalipiiriä kuolemaansa saakka vuoteen 2001. Vasta isänsä kuoltua hän siirtyi mukaan politiikkaan onnistuen voittamaan isänsä entisen vaalipiirin kannatuksen. Hän menetti paikkansa parlamentissa vuoden 2019 parlamenttivaaleissa koetun tappion jälkeen.
Scindia vaikutti kongressipuolueessa vuoteen 2020 asti, kunnes päätti erota isänsä syntymäpäivänä 10. maaliskuuta. Eronsa yhteydessä 22 hänelle uskollista Madhya Pradeshin osavaltioparlamentin lainsäätäjää erosi hänen perässään. Hänen eronsa syynä pidetään pettymystä siitä, että kongressipuolue valitsi hänen sijastansa Madhya Pradeshin pääministeriksi Kamal Nathin. Häntä ei myöskään valittu johtamaan puolueen toimintaa osavaltiossa, mikä myös annettiin Nathin tehtäväksi. Hänen suhteensa kongressipuolueeseen heikkeni myös puheenjohtaja Rahul Gandhin erottua tehtävästään vuoden 2019 vaalitappion seurauksena. Scindialla oli läheiset suhteet Gandhiin, minkä vuoksi hänen vaikutusvaltansa puolueessa heikkeni Gandhin luovuttua puheenjohtajan tehtävistä. Eronsa jälkeen hän liittyi nopeasti Intian kansanpuolueeseen (BJP), joka nimesi hänet muutaman tunnin kuluttua Madhya Pradeshin Rajya Sabha -ehdokkaaksi. 19. kesäkuuta 2020 hänet äänestettiin Rajya Sabhaan.
Scindia on ollut naimisissa Priyadarshini Raje Scindian kanssa vuodesta 1994. Heillä on kaksi lasta, poika ja tytär.
Sami Ensio
Sami Ensio (s. 3. tammikuuta 1971, Oulu) on suomalainen yritysjohtaja, Innofactor Oyj:n toimitusjohtaja ja hallituksen jäsen sekä suomalainen IT-alan vaikuttaja. Hänen aikanaan Innofactorin johdossa vuodesta 2000 yhtiön liikevaihto on kasvanut 66,2 miljoonaan euroon (2020) ja listautunut käänteisellä hankinnalla Helsingin pörssiin vuonna 2011.
Ensio omistaa yli viidenneksen Innofactorista ja on lisännyt omistustaan useaan otteeseen. Koulutukseltaan hän on diplomi-insinööri.
Koulutus
Ensio suoritti lukio-opiskelun Kastellin lukiossa Oulussa. Diplomi-insinöörin tutkinnon hän suoritti Teknillisessä korkeakoulussa teknillisen fysiikan koulutusohjelmassa, johon sisältyi vuoden ulkomaanopiskelujakso Yhdysvalloissa. Lisäksi Ensio on suorittanut oikeustieteellisiä opintoja Helsingin yliopiston oikeustieteellisessä tiedekunnassa.
Ainārs Kovals
Ainārs Kovals (s. 21. marraskuuta 1981 Riika) on latvialainen keihäänheittäjä, lajin olympiamitalisti.
Sami Ensio
Koulutus
Opiskeluaikanaan Ensio oli mukana opiskelijatoiminnassa ja toimi muun muassa Fyysikkokillan hallituksessa ja Teknillisen korkeakoulun ylioppilaskunnan edustajistossa. Opintojensa jälkeen Ensio oli perustamassa Fyysikkoalumnia ja toimi sen ensimmäisenä puheenjohtajana.
Ainārs Kovals
Kovals sijoittui seitsemänneksi Helsingin MM-kilpailuissa 2005 tuloksella 77,61. Viikkoa myöhemmin hän voitti kultaa Izmirin universiadeissa heitettyään 80,67. Vuonna 2006 hän sijoittui viidenneksi sekä Göteborgin EM-kilpailuissa että IAAF:n yleisurheilufinaalissa.
Kovals putosi karsinnassa Osakan MM-kilpailuissa 2007. Bangkokin universiadeissa hän sai samana vuonna pronssia tuloksella 82,23. Pekingin olympialaisissa 2008 Kovals saavutti Andreas Thorkildsenin jälkeen hopeaa heitettyään viimeisellä kierroksella ennätyksensä 86,64. Ennen viimeistä heittoa hän oli kuudennella sijalla. Kovals paransi loppukilpailussa kauden parasta tulostaan yli kuusi metriä.
Kovals sijoittui IAAF:n yleisurheilufinaalissa 2008 kuudenneksi. Seuraavana vuonna hän oli seitsemäs sekä Berliinin MM-kilpailuissa että IAAF:n yleisurheilufinaalissa. Barcelonan EM-kilpailuissa 2010 hän sijoittui kuudenneksi. Hän karsiutui 2012 loppukilpailusta sekä Helsingin EM-kilpailuissa että Lontoon olympialaisissa.
Sami Ensio
Ura
Ensio työskenteli valmistuttuaan muutaman vuoden televiestinnän konsultointitoimistossa Omnitelessä sekä piti tietotekniikan peruskursseja Teknillisessä korkeakoulussa.
Laine (Ranta-aalto)
Laine (Ranta-aalto) on väriekspressionistisen taiteilijan Mauno Markkulan öljyvärityö kankaalle vuodelta 1942. Kooltaan maalaus on 27×35 cm ja se kuuluu Ateneumin taidemuseon Ester ja Jalo Sihtolan kokoelmiin.
Mauno Markkula maalasi Laine (Ranta-aalto) -maalauksen paksuilla väreillä. Tämä oli tämän mystikkona pidetyn taiteilijan tapa maalata. Hän maalasi paksusti, leiskuvin värein näynomaista taidetta. Laine (Ranta-aalto) -maalauksen pääväri on vihreä. Valkoisen ranta-alueen takana harmaan taivaan alla olevat korkeat vihreät aallot pauhuvat tässä työssä. Markkula kuvaa lisäksi aallokon suoraan sivulta, mikä on harvinaisempaa ja alkuun katsojan on suorastaan hankalampaa hahmottaa työtä.
Sami Ensio
Ura
Innofactorin toiminta alkoi, kun Risto Linturi otti loppuvuonna 1999 yhteyttä Ensioon ja pyysi häntä uuden yrityksensä vetäjäksi. Yritys perustettiin Risto ja Kaija Linturin sijoitusyhtiö R. Linturin vuonna 1983 perustetun Yritysmikrot-nimisen tytäryhtiön pohjalle. Yrityksen nykymuotoinen toiminta käynnistyi 1. tammikuuta 2000.
Innofactorin kansainvälistymisen osalta merkittävä askel oli tanskalaisen Bridgeconsulting A/S:n yritysosto vuonna 2012. Muita merkittäviä Innofactorin yritysostoja ovat olleet atBusiness Oy vuonna 2013, Cinteros AB vuonna 2015 sekä Lumagate-konserni vuonna 2016.
Ensio on Innofactorissa toiminut toimitusjohtajan tehtävän ohella myös hallituksen puheenjohtajana,, talousjohtajana ja Ruotsin maajohtajana. Vuonna 2021 Innofactor toimi Suomessa, Ruotsissa, Tanskassa ja Norjassa, sen liikevaihto oli yli 60 miljoonaa euroa ja sillä oli yli 500 työntekijää.
Luottamustoimet
Ensio on toiminut lukuisissa luottamustehtävissä Teknologiateollisuudessa vuodesta 2013, muun muassa hallituksen jäsenenä, Tietotekniikan päätoimialaryhmän puheenjohtajana ja Yrittäjävaliokunnassa. Vuonna 2021 Ensio aloitti Teknologiateollisuus ry:n hallituksen varapuheenjohtajana ja Yrittäjävaliokunnan puheenjohtajana.
Hän on toiminut myös Elinkeinoelämän keskusliitossa useissa luottamustehtävissä vuodesta 2016 alkaen. Vuonna 2018 Ensio valittiin jatkamaan Elinkeinoelämän keskusliiton Yrittäjävaltuuskuntaan sekä työvaliokunnan jäsenenä. Vuonna 2019 Ensio jatkoi edelleen Elinkeinoelämän keskusliiton Yrittäjävaltuuskunnassa ja sen työvaliokunnassa, ja vuonna 2021 hänestä tuli lisäksi EK:n hallituksen ja työvaliokunnan jäsen. Yrittäjävaltuuskunnan jäsenenä hän jatkoi kuudetta vuotta. Vuonna 2022 Ensio valittiin Yrittäjävaltuuskunnan varapuheenjohtajaksi.
Yksityiselämä
Ensio kuuluu oululaiseen yrittäjäsukuun. Hän on naimisissa ja asuu perheensä kanssa Espoossa.
Mikkolanlammi
Mikkolanlammi on Pirkanmaalla Tampereen Kämmenniemessä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 6,7 hehtaaria ja se on 350 metriä pitkä ja 300 metriä leveä. Lammella ei ole kartan mukaan saaria. Sen rantaviivan pituus on 1,3 kilometriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Lammen vedenpinnan korkeus on 95,4 metriä mpy.
Maahockey kesäolympialaisissa 1956
Maahockey oli Melbournen olympialaisissa 1956 kahdeksatta kertaa olympiakisoissa. Joukkueita oli mukana 12 ja ne jaettiin kolmeen alkulohkoon.
Jeanne Dusseau
Jeanne Dusseau (syntyjään Ruth Cleveland Thom; 2. helmikuuta 1893 Glasgow, Skotlanti – ?) oli kanadalainen oopperalaulaja, äänialaltaan sopraano. Hän lähti lapsena Torontoon ja aloitti siellä lauluopintonsa. Opettajien joukossa oli Atherton Furlong.
Dusseau teki muodollisen debyyttinsä sopraanona 12. marraskuuta 1912. Hän täydensi opintojaan Giuseppe Carbonin johdolla ja lauloi sitten Chicagon oopperassa vuosina 1921–1922. Hän tulkitsi muun muassa Ninetten roolin Rakkaus kolmeen appelsiiniin -oopperan kantaesityksessä vuonna 1921. Hän oli vuodesta 1919 naimisissa baritoni Lambert Victor Dusseaun kanssa.
Dusseau esiintyi myös resitaaleissa ja konserteissa sinfoniaorkesterien kanssa muun muassa Torontossa, New Yorkissa, Bostonissa ja Cincinnatissa. Hän lauloi lukuisia kanadalaisia kansanlauluja, jotka olivat sovittaneet uudestaan Alfred La Liberté, Ernest MacMillan ja Healey Willan. Lontoon-debyyttinsä Dusseau teki 15. lokakuuta 1929 Wigmore Hallissa. Vuosina 1936–1940 hän lauloi Sadler's Wells Operassa, jossa hänen rooliensa joukossa olivat Tosca, Aida ja Cio-Cio San. Hän vetäytyi lavalta vuonna 1942, mutta jatkoi työskentelyä opetustehtävissä. Hänen ainoa kaupallinen levytyksensä on vuodelta 1939.
Katarina Sederholm Hoff
Katarina Sederholm Hoff (s. 19. kesäkuuta 1968 Karjaa) on suomalaissyntyinen ja myöhemmin Norjaa edustanut entinen yleisurheilija ja painonnostaja. Yleisurheilussa hänen päälajinaan oli kuulantyöntö. Hän vaihtoi kansalaisuuttaan vuonna 1998 mentyään naimisiin norjalaisen kuulantyöntäjän Roar Hoffin kanssa.
Yleisurheilu
Hän edusti yleisurheilussa pitkään Esbo IF:ää. Myöhemmin Norjassa hänen seuranaan toimi Stjørdal Friidrettsklubb. Hänen kasvattajaseuroinaan ovat toimineet Virkby Start ja Virkkalan Kiri. Hänen valmentajinaan ovat toimineet eri vuosina: Kari Kippilä, Matti Yrjölä, Magnus Häggblom, Heikki Leppänen ja Anders Hoff.
Hän työnsi kuulantyönnössä ennätyksekseen 17,49 Raisiossa 16. kesäkuuta 1996. Hän on myös kuulantyönnön Norjan ennätyksen haltija työnnettyään 17,11 Hämeenkyrössä 4. heinäkuuta 1998.
Sederholm on kuulantyönnön kolminkertainen Norjan mestari vuosilta 1998, 1999 ja 2000. Suomen-mestaruuskilpailuissa hän saavutti hopeamitalin vuonna 1997 ja pronssia vuosina 1993, 1994, 1995 ja 1996.
Hän edusti Suomea yleisurheilun EM-kilpailuissa vuonna 1994 sijoittuen karsinnassa kahdenneksikymmenenneksi. Budapestin EM-kilpailuissa 1998 hän edusti Norjaa karsiutuen loppukilpailusta.
Painonnosto
Painonnostossa hänen seurojaan ovat olleet suomalainen Bodonos ja norjalainen Trondheim Atletklubb.
Sederholm Hoffin ennätykset:
Vilhelm Topsøe
Vilhelm Kristian Sigurd Topsøe (5. lokakuuta 1840 Skælskør, Tanska – 11. heinäkuuta 1881 Skodsborg, Tanska) oli tanskalainen kirjailija. Hän tuli ylioppilaaksi 1859 ja suoritti juris kandidat -tutkinnon 1865. Hän teki jo varhain yhteistyötä Dagbladetin kanssa ja kirjoitti 1863 satiirisia pakinoita nimimerkillä Xox. Hän julkaisi kertomuksia I solskin ja Livsanskuelser (1867) ja poliittisia kirjasia, Fra bondeopvækkelsens tid (1868) ja Grundejerforeningen, Oktoberforeningen og J. A. Hansen (1869).
Topsøe matkusti 1870 Sveitsiin ja Ranskaan ja 1871 Pohjois-Amerikkaan. Matkavaikutelmiaan hän kuvasi kirjoissaan Fra Schweiz og Frankrig (1871) ja Fra Amerika (1872). Hän perusti 1880 journalistiyhdistyksen. Hän oli vuodesta 1872 Dagbladetin päätoimittaja. Lisäksi hän julkaisi romaanit Jason med det gyldne skind (1875) ja Nutidsbilleder (1878); novellikokoelman Fra studiebogen (1879) ja kokoelman Politiske portrætstudier (1878) sekä huvinäytelmän Umyndige i kjærlighed (1881). Kootut kertomukset ilmestyivät nimellä Samlede fortællinger 1891.
Topsøen veli oli kemisti Haldor Topsøe.
Robert Lowry
pienoiskuva|Robert Lowry Robert Lowry (12. maaliskuuta 1826 Philadelphia, Pennsylvania − 25. marraskuuta 1899 Plainfield, New Jersey) oli yhdysvaltalainen baptistisaarnaaja ja gospelmusiikin säveltäjä sekä virsirunoilija.
Elämänvaiheet ja työ
Lowry opiskeli Lewisburgin yliopistossa (Buck­nell Un­i­ver­si­ty), jossa hänestä tuli kirjallisuuden professori. Hän toimi baptistipastorina vuodesta 1854 useissa baptistiseurakunnissa New Yorkissa, Pennsylvaniassa ja New Jerseyssä. 1876 hänestä tuli Brooklynin yliopiston professori, mutta hän palasi pastorin työhön New Jerseyssä.
Lowryn lauluja ja sävelmiä suomenkielisissä virsi- ja laulukirjoissa
Ruotsin kirkon virsikirja
Hengellisiä lauluja ja virsiä
Unescon maailmanperintökohteet Kroatiassa
Unesco on nimennyt Kroatiasta 10 kohdetta maailmanperintöluetteloon. Maailmanperintökohteet ovat merkittäviä kulttuuri- tai luontokohteita, joiden uskotaan olevan erityisen merkittäviä ihmiskunnalle. Periaate on kirjattu vuonna 1972 allekirjoitettuun Unescon yleissopimukseen kulttuuri- ja luonnonperinnön säilyttämisestä. Kroatian ensimmäiset maailmanperintökohteet olivat Splitin kaupungin historiallinen keskusta ja Diocletianuksen palatsi, Dubrovnik sekä Plitvicen kansallispuisto, jotka liitettiin maailmanperintöluetteloon vuonna 1979.
Kolme Kroatian maailmanperintökohteista, Stećakin hautakivet, Venetsian tasavallan rakentamat puolustusjärjestelmät sekä Euroopan pyökkimetsät sijaitsevat useamman valtion alueella. Jugoslavian hajoamissotien aikana Dubrovnikin vanha kaupunki ja Plitvicen kansallispuisto kärsivät vaurioita tykistötulessa. Ne asetettiin uhanalaisten kohteiden listalle. Alueiden vauriot on kuitenkin myöhemmin korjattu ja ne on poistettu listalta.
Robert Lowry
Lowryn lauluja ja sävelmiä suomenkielisissä virsi- ja laulukirjoissa
Siionin kannel
Viisikielinen
Hengellinen laulukirja
Seurakunta laulaa
Messulauluja
Christopher Wallacen murha
Christopher Wallace, tunnettu paremmin nimillä Biggie Smalls ja The Notorious B.I.G. joutui hyökkäyksen kohteeksi 9. maaliskuuta 1997 noin kello 00:47 paikallista aikaa. Tuntematon tekijä ampui Wallacea neljä kertaa, ja hän kuoli tuntia myöhemmin sairaalassa. Hyökkäyksen tekijöitä ei ole saatu tuomiolle.
ACT
ACT voi tarkoittaa:
Christopher Wallacen murha
Tapahtumien kulku
Helmikuussa 1997 Wallace oli matkustanut Los Angelesiin, Kaliforniaan promotoimaan seuraavaa Life After Death -albumiaan ja kuvatakseen sen ensimmäisen singlen, Hypnotizen musiikkivideota. 5. maaliskuuta hän antoi San Franciscossa The Dog Houselle haastattelun, jossa kertoi palkanneensa henkivartijoita, sillä hän oli huolissaan turvallisuudestaan puolta vuotta aiemmin tapahtuneen Tupac Shakurin murhan, itä- ja länsirannikoiden räppäreiden suuren vihanpidon sekä saamansa suuren julkisuuden johdosta. 7. maaliskuuta hänelle buuattiin, kun hän luovutti Soul Train Music Awardsissa palkinnon Toni Braxtonille.
Illalla 8. maaliskuuta Wallace ja Bad Boy Recordsin seurue osallistuivat palkintoseremonian jatkoille Petersen Automotive Museum-museossa. Poliisit lopettivat juhlat kuitenkin etuajassa.
Wallacen seurue lähti 9. maaliskuuta kello 00:30 ajamaan museosta henkivartijoidensa kanssa kahdella Chevrolet Suburbanilla toisille Soul Train Music Awardsien jatkoille, jotka järjestettiin Steve Stouten kotona Hollywood Hills in kaupunginosassa. Kahden auton perässä ajoi erilainen Chevrolet, jossa matkusti Bad Boy Records in turvallisuuspäällikkö Paul Offord, jota ajoi paikallinen vapaalla oleva poliisi.
Edellä ajavassa autossa olivat Sean Combs, Eugene "Gene" Deal, Tone, Stevie J ja Kenny, joka ajoi. Toisessa autossa Wallace istui auton etupenkillä, takapenkillä olivat Damion "D-Roc" Butler ja Junior M.A.F.I.A. -jäsen Lil' Cease ja autoa ajoi Gregory "G-Money" Young.
Kadut olivat kello 00:45:een mennessä täyttyneet museosta lähteneistä ihmisistä. Wallacen auto pysähtyi punaisiin valoihin. 00:47 auton vierelle ajoi tumma 1994-1996 vuoden Chevrolet Impala SS. Impala SS:n kuljettaja, tummaihoinen mies, jolla oli päällään sininen puku ja rusetti avasi ikkunan ja ampui autoa kohti useita kierroksia luoteja, joista neljä osui Wallaceen. Wallace kuljetettiin nopeasti sairaalaan. Hänet julistettiin kuolleeksi kello 01:15. Kuollessaan hän oli 24-vuotias.
Joulukuussa 2012 julkaistusta ruumiinavausraportista selviää, että osumista vain yksi, viimeinen oli tappava. Ensimmäinen luoti osui Wallacen vasempaan käsivarteen, toinen luoti selkään, kolmas vasempaan reiteen ja neljäs rinnan ja vatsan seudulle, aiheuttaen vammoja moniin sisäelimiin.
Wallacen hautajaiset pidettiin 18. maaliskuuta 1997. Hautajaisiin osallistuivat mm. Lil' Kim, Lil' Cease, DJ Kool Herc, Run-D.M.C., Foxy Brown ja useita muita julkisuuden henkilöitä.
Tutkimukset
Tapauksen tutkinta on virallisesti edelleen avoin, vaikka monet lähteet väittävät, ettei sitä ole tutkittu vuosiin. Vaikka virallisesti rikos on selvittämätön, on melko selvää, ketkä sen takana olivat.
Amir Muhammed, alkuperäiseltä nimeltään Harry Billups oli lyhyesti poliisin epäilty, mutta häntä ei syytetty ikinä rikoksista. Hän oli läheinen ystävä David Mackin kanssa, joka oli murhan aikana LAPD:n poliisi. Mack ja Muhammed käivät saman yliopiston ja Muhammed on Mackin lapsien kummisetä. Mack omisti vuoden 1995 mustan Chevrolet Impala SS-auton, joka vastasi silminnäkijöiden kuvausta ampujan autosta. Lisäksi Muhammed vastasi silminnäkijöiden kuvausta ampujasta.
Eläkkeellä oleva FBI-agentti Phil Carson tutki tapausta kahden vuoden ajan. Carson on puhunut julkisuudessa tapauksesta ja siitä, miten LAPD kohteli häntä. Carson väittää Suge Knightin maksaneen Wallacen murhan. Ampuja oli hänen mukaansa Amir Muhammed, jota korruptoituneet Los Angelesin poliisit auttoivat. Hän kertoo löytäneensä todisteita siitä, että LAPD:n poliisit, erityisesti David Mack ja Rafael Perez olivat osallisia. Lisäksi The Post-lehden saamien tiedostojen mukaan myös LAPD olettaa, että David Mack ja Rafael Perez olivat osallisia Wallacen murhassa.
Carson uskoo, ettei Wallace ollut iskun alkuperäinen kohde, vaan tavoitteena oli tappaa toisessa autossa ollut Sean Combs. Carson kertoi tästä Combsille, joka oli luonnollisesti järkyttynyt kuullessaan tämän. Sean Combs sai useita tappouhkauksia ennen murhaa. Auto, jossa Combs oli ei pysähtynyt punaisiin valoihin, sillä hänen turvallisuudestaan oltiin huolissaan.
Dhruba Ghosh
Dhruba Ghosh (25. lokakuuta 1957 Mumbai – 10. heinäkuuta 2017 Mumbai) oli intialainen saranginsoittaja.
Ghosh oli tablansoittaja Nikhil Ghoshin poika sekä tablansoittaja-sitaristi Nayan Ghoshin veli. Hän sai isältään tabla- ja lauluopetusta, mutta innostui 14-vuotiaana sarangista. Sen soitossa häntä opetti Sagiruddin Khan. Lisäksi hän opiskeli musiikin teoriaa Dinkar Kaikinin ja Ali Akbar Khanin johdolla. Ghosh esiintyi eri puolilla Intiaa ja Euroopassa. Vuonna 2001 hän soitti Robert Milesin albumilla Organik.
Ghosh teki Paul Winter Consortin kanssa yhteistyötä albumilla Miho: Journey to the Mountain, joka sai parhaan new age -albumin Grammy-palkinnon vuonna 2011. Vuonna 2013 Ghoshille myönnettiin Sangit Natak Akademin palkinto. Hän sai myös Ustad Abdul Latif Khan Awardin Madhya Pradeshin hallitukselta.
Ghosh johti Bharatiya Vidya Bhavanin musiikin laitosta. Hän toimi Sangit Mahabharatin rehtorina Mumbaissa vuosina 1995–1997. Hän kuului Rotterdamin musiikkiyliopiston henkilökuntaan vuosina 2006–2008. Hän myös osallistui seminaareihin ja workshopeihin useissa oppilaitoksissa Euroopassa ja Yhdysvalloissa. Ghosh kuoli sydäninfarktiin kotonaan 59-vuotiaana. Hänen belgialainen vaimonsa oli kuollut vuonna 2016.
Tiina Mickelsson
Tiina Mickelsson on suomalainen, Kuopiossa toimiva valokuvataiteilija. Hänelle on myönnetty Suomen Ammattivalokuvaajat ry:n Mestariarvo vuonna 2008 ja QEP Qualified European Photographer arvonimi vuonna 2007.
Mickelsson kuvaa erityisesti muotokuvia ja hääkuvia Alias Studiot Oy:ssä.
Palkintoja
Suomessa hän on voittanut muun muassa Vuoden morsian -kilpailun vuonna 2008
Dante da Maiano
Dante da Maiano oli 1200-luvun jälkipuoliskolla elänyt italialainen runoilija (hän eli vielä 1301). Hänen runonsa kuuluvat sisällykseltään ja muodoltaan sisilialaisen runoilijakoulun tuotteisiin. Hänen kielensä on hiomatonta, sanontatapansa teennäinen, eikä hänen runojensa sisällys kohoa ulkopuolelle tavallisia ja kuluneita lemmenvakuutuksia ja -valituksia. Eräässä sonetissa hän pilkkaa nuorta Dante Alighieria.
Chikuma-luokka
Chikuma-luokka oli keisarillisen Japanin laivaston kolmen panssarikansiristeilijän muodostama alusluokka, joka oli Japanin laivaston viimeinen panssarikansiristeilijäluokka ennen keveiden keveiden risteilijöiden valmistuksen aloittamista. Alusluokan alukset osallistuivat ensimmäiseen maailmansotaan.
Idol 2005
Ruotsin Idolin toinen tuotantokausi alkoi elokuussa 2005 ja päättyi 2. joulukuuta 2005 käytyyn finaaliin, jonka lopuksi 17-vuotias Agnes Carlsson julistettiin voittajaksi. Hän oli ensimmäinen Ruotsin Idolin voittanut nainen ja tähän mennessä myös kilpailun menestynein artisti.
Koelaulut
Koelaulut käytiin kevään 2005 aikana Tukholmassa, Göteborgissa, Malmössä, Piitimessä ja Sundsvallissa.
Juan de Borbón
Juan de Borbón y Battenberg (20. kesäkuuta 1913 – 1. huhtikuuta 1993) oli espanjalainen kuninkaallinen. Hän oli Espanjan kuninkaan Alfonso XIII:n poika ja Francon ajan jälkeen valtaan nousseen Juan Carlosin isä. Hän oli kruununtavoittelija isänsä kuolemasta vuonna 1941 aina vuoteen 1977, jolloin hän ilmoitti luopuvansa pyyteistään poikansa hyväksi.
Juan de Borbón oli Barcelonan kreivi 1941–1993.
Juan syntyi San Ildefonson palatsissa. Hänen isänsä joutui maanpakoon, kun Espanjan toinen tasavalta julistettiin perustetuksi 14. huhtikuuta 1931. Don Juan oli perheen pojista vasta kolmas, mutta hänen vanhin veljensä luopui kruununtavoittelusta mennessään aatelittoman naisen kanssa naimisiin, ja keskimmäinen veli kuuroutensa takia.
Juan sai Asturian prinssin arvonimen palvellessaan Britannian kuninkaallisessa laivastossa Bombayssa.
Nuoralampi (Tampere)
Nuoralampi on Pirkanmaalla Tampereen Kämmenniemessä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 1,2 hehtaaria ja se on 250 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 600 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Lammen vedenpinnan korkeus on 98,8 metriä mpy.
Mustasukkaisuus (maalaus)
Mustasukkaisuus on suomalaisen taiteilijan Åke Mattaksen öljyvärityö kankaalle vuodelta 1946. Kooltaan maalaus on 85 cm × 66 cm, ja se kuuluu Ateneumin taidemuseon Ester ja Jalo Sihtolan lahjoituskokoelmaan.
Åke Mattaksen taiteesta löytyy runsaasti omaelämäkerrallisuutta ja tunnustuksellisia omiakuvia. Mustasukkaisuus-maalauksessa Mattas istuu ja hänen puolisonsa kasvot näkyvät tuolin takana. Edellisenä vuonna hän oli mennyt naimisiin opiskelutoverinsa kanssa, vaikka Mattaksen vakaumuksen mukaan avioliitto ei hänelle ollutkaan mahdollista. Maalaukseen hän maalaakin uhmakkaan maskuliinisen miehen kahden naisen väliin. Maalauksen väriasteikkona on musta ja vihreä eri sävyissään.
Mattakselle oli luonteenomaista maalata käyttäen riisuttua väriasteikkoa ja ekspressiivistä viivaa.
Mustasukkaisuutta-maalauksen on nähty viittaavan James Ensorin maalaukseen Naamioiden vallan alla (1925), joka kuului vuodesta 1937 alkaen Ester ja Jalo Sihtolan kokoelmaan. Maalauksessa on Ensorin omakuva sauva kädessään ja ilmehtivien naamioiden saartamana.
Kukonjärvi (Tampere)
Kukonjärvi on Pirkanmaalla Tampereella Kämmenniemen kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 16,5 hehtaaria ja se on 800 metriä pitkä ja 400 metriä leveä. Järvellä ei ole kartan mukaan saaria. Sen rantaviivan pituus on 2,7 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 99,7 metriä mpy.
NFL-kausi 2020
NFL-kausi 2020 oli järjestyksessään 101. National Football Leaguen kausi. Hallitsevana mestarina kauteen lähti Kansas City Chiefs. Kausi oli myös ensimmäinen Raidersin siirryttyä pelaamaan Las Vegasiin. Runkosarja alkoi 10. syyskuuta 2020 ja päättyi 3. tammikuuta 2021. Pudotuspelit alkoivat 9. tammikuuta ja kauden päättävä Super Bowl LV pelattiin 7. helmikuuta Raymond James Stadiumilla Tampassa. Super Bowlissa Tampa Bay Buccaneers voitti Kansas City Chiefsin 31–9. Runkosarjan arvokkaimmaksi pelaajaksi valittiin Green Bay Packersin pelinrakentaja Aaron Rodgers.
Kautta edeltävä varaustilaisuus pidettiin 23. – 25. huhtikuuta virtuaalisesti. Varaustilaisuuden ensimmäinen varausvuoro oli Cincinnati Bengalsilla, joka varasi Louisianan osavaltionyliopistoa edustaneen pelinrakentaja Joe Burrow'n.
Joukkueet
Kausi 2020 oli Raidersin ensimmäinen kausi Las Vegasissa.
Siirtorajat
Waivers-lista avattiin 3. helmikuuta. Franchise- ja transition-pelaajat, joiden siirto-oikeuksia on rajattu, piti olla merkittynä 12. maaliskuuta mennessä. Seuraavat joukkueet käyttivät franchise tagin:
18. maaliskuuta mennessä joukkueiden piti tehdä sopimusehdotukset sopimuksettomille pelaajilleen, ja samana päivänä kaikkien joukkueiden pelaajabudjetin piti olla palkkakaton alla. Samalla myös kaikki vuoden 2019 sopimukset päättyivät ja siirtoaika alkoi. Waiver-lista suljettiin 6. syyskuuta.
Varaustilaisuus
Ennen varaustilaisuutta pidettävä NFL-tulokkaiden katselmustilaisuus eli NFL Scouting Combine pidettiin 23. helmikuuta – 2. maaliskuuta Indianapolisissa. Itse varaustilaisuus pidettiin virtuaalisesti 23.–25. huhtikuuta. Alun perin se piti järjestää Las Vegasissa, mutta maaliskuussa 2020 ilmoitettiin, että koronaviruspandemian takia varaustilaisuudessa ei järjestetä julkisia tapahtumia eikä esimerkiksi pelaajia kutsuta tilaisuuteen. Varaustilaisuuden ensimmäinen varausvuoro oli Cincinnati Bengalsilla.
Varaustilaisuuden ensimmäisenä pelaajana varattiin pelinrakentaja Joe Burrow, joka pelasi yliopistotasolla Louisianan osavaltionyliopistossa. LSUsta varattiin yhteensä neljätoista pelaajaa, mikä oli eniten kaikista yliopistoista.
Harjoitusottelut
Harjoitusotteluiden aikataulu julkaistiin huhtikuussa 2020. Myöhemmin heinäkuussa NFL ilmoitti, että runkosarjaa edeltäviä harjoitusotteluita ei pelata ollenkaan.
Pelijärjestelmä
Runkosarja pelattiin 17 viikon aikana. Ensimmäinen peli pelattiin 10. syyskuuta ja viimeiset ottelut 3. tammikuuta. Jokainen joukkue pelasi runkosarjassa 16 ottelua, joten jokaisella joukkueella oli yksi väliviikko. Runkosarjan ottelut määräytyivät seuraavasti:
Kauden 2020 divisioonaparit olivat:
Intra-conference
Inter-conference
Joukkueiden runkosarjaottelut
Kaikkien joukkueiden ottelut julkaistiin joulukuussa 2019.
Pudotuspelit
Ennen kautta joukkueomistajien kokous päätti, että pudotuspeleihin pääsee neljätoista joukkuetta entisen kahdentoista sijaan. Täten jokaisesta konferenssista pudotuspeleihin pääsi divisioonavoittajien lisäksi kolme villi kortti -joukkuetta. Muutos tarkoitti samalla, että vain konferenssin voittaja pääsi suoraan toiselle kierrokselle.
Järjestysnumerot
Lähde:
1. kierros
thumb|right|250px|Kuva Buccaneersin ja Washingtonin välisestä ottelusta 1. kierros eli villi kortti -kierros pelattiin 9. - 10. tammikuuta. Ensimmäisessä ottelussa kohtasivat AFC Eastin voittaja Buffalo Bills ja AFC Southin toinen Indianapolis Colts. Ottelun ensimmäisestä pistesuorituksesta vastasi Coltsin potkaisija Rodrigo Blankenship, joka teki 30 jaardia pitkän potkumaalin. Bills kuitenkin teki ottelun ensimmäisen touchdownin, kun Dawson Knox teki kolme jaardia pitkän maalin Josh Allenin syötöstä. Toisella neljänneksellä Coltsin keskushyökkääjä Jonathan Taylor juoksi yhden jaardin pituisen maalin. Bills kuitenkin siirtyi takaisin johtoon puoliajan lopulla, kun Allen juoksi viisi jaardia pitkän maalin. Kolmannen neljänneksen ensimmäisellä hyökkäysvuorolla Bills lisäsi johtoaan tilanteeseen 17–10 Tyler Bassin 46 jaardia pitkällä kenttäpotkumaalilla. Viimeisen neljänneksen ensimmäisellä hyökkäysvuorolla Stefon Diggs teki 35 jaardia pitkän maalin Allenin syötöstä. Colts pystyi kaventamaan ottelun tilanteeseen 24–16 seuraavalla hyökkäysvuorolla, kun Philip Rivers syötti yhdeksän jaarida pitkän maalin Zach Pascalille. Bass teki seuraavalla hyökkäysvuorolla 54 jaardia pitkän maalin ja lisäsi Billsin johdon 11 pisteeseen. Colts pääsi kolmen pisteen päähän, kun Jack Doyle teki 27 jaardia pitkän maalin Riversin syötöstä. Tämä jäi ottelun viimeiseksi pistesuoritukseksi, joten ottelu päättyi lopulta Billsin 27–24 voittoon.
Toisessa ottelussa kohtasivat NFC Westin voittaja Seattle Seahawks ja saman divisionan toinen Los Angeles Rams. Ottelun ensimmäinen pistesuoritus oli Ramsin potkaisijan Matt Gayn tekemä 40 jaardia pitkä kenttäpotkumaali. Seahawks tasoitti ottelun, kun Jason Myers onnistui 50 jaardia pitkässä potkumaalissa. Gay teki seuraavalla hyökkäysvuorollaan ottelun toisen potkumaalinsa. Seuraavalla hyökkäysvuorolla Seahawksin pelinrakentaja Russell Wilson heitti syötönkatkon, jonka katkaisi Ramsin puolustaja Darious Williams. Williams teki syötönkatkon jälkeen suoraan Ramsille touchdownin. Seahawks teki kuitenkin seuraavalla hyökkäysvuorollaan touchdownin, kun DK Metcalf teki 51 jaardia pitkän maalin Wilsonin syötöstä. Rams kuitenkin pystyi kasvattamaan johtonsa tilanteeseen 20–10 vielä ennen puoliaikaa, kun Cam Akers teki viisi jaardia pitkän juoksumaalin. Kolmannen neljänneksen aluksi Seahawks kavensi ottelun tilanteeseen 20–13 Mayersin 52 jaardia pitkällä potkumaalilla. Seuraava pistesuoritus tehtiin seuraavan neljänneksen alussa, kun Gay teki 36 jaardia pitkän maalin. Rams kasvatti johtonsa 17 pisteeseen, kun Jared Goff syötti 15 jaardia pitkän maalin Robert Woodsille. Seahawks pystyi vielä kaventamaan ottelun tilanteeseen 30–20, kun Wilson syötti Metcalfille 12 jaardia pitkän maalin. Tämä jäi samalla ottelun lopputulokseksi.
Kolmannessa ottelussa kohtasivat NFC Eastin voittaja Washington Football Team ja NFC Southin toinen Tampa Bay Buccaneers. Buccaneers teki heti ensimmäisellä hyökkäysvuorollaan pisteitä, kun Ryan Succop onnistui 29 jaardia pitkässä maalissa. Ensimmäisen neljänneksen lopulla Buccaneers kasvatti johtoaan kuudella pisteellä, kun Antonio Brown teki 36 jaardia pitkän maalin Tom Bradyn syötöstä. Toisen neljänneksen alussa Washington kavensi ottelun tilanteeseen 9–7, kun J. D. McKissic teki kaksi jaardia pitkän maalin. Buccaneers kuitenkin lisäsi johtoaan jälleen kuudella pisteellä, kun Chris Godwin teki maalin Bradyn syötöstä. Vielä ennen puoliaikaa Succop kasvatti Tampan johtoa kolmella pisteellä. Kolmannen neljänneksen alussa Washington sai kolme pistettä, kun Dustin Hopkins onnistui 36 jaardia pitkässä potkumaalissa. Myöhemmin samalla neljänneksellä Washington pääsi kahden pisteen päähän, kun Taylor Heinicke teki kahdeksan jaardia pitkän juoksumaalin. Buccaneers kuitenkin lisäsi johtoaan kymmenellä pisteellä kahdella seuraavalla hyökkäysvuorollaan ensin Succopin 38 jaardia pitkällä kenttäpotkumaalilla ja tämän jälkeen Leonard Fournette teki touchdownin. Washington kavensi ottelun tilanteeseen 28–23, kun Heinicke syötti Cam Simsille 11 jaardia pitkän maalin. Kun Succop onnistui vielä yhdessä kenttäpotkumaaliyrityksessä, niin ottelun lopputulokseksi jäi 31–23.
Toisen päivän ensimmäisessä ottelussa kohtasivat AFC Southin voittaja Tennessee Titans ja AFC Northin toinen Baltitommore Ravens. Titans teki ottelun ensimmäiset pisteet, kun A. J. Brown teki maalin Ryan Tannehillin syötöstä. Stephen Gostkowski lisäsi Titansin johtoa 45 jaardia pitkällä kenttäpotkumaalilla vielä ensimmäisen neljänneksen aikana. Toisen neljänneksen alussa Justin Tucker teki Ravensin ensimmäisen pistesuorituksen, kun hän onnistui 33 jaardia pitkässä kenttäpotkumaalissa. Ravensin pelinrakentaja Lamar Jackson tasoitti ottelun 48 jaardia pitkällä juoksumaalilla vielä ennen puoliaikaa. Ravens siirtyi seitsemän pisteen johtoon J. K. Dobbinsin neljä jaardia pitkällä juoksumaalilla kolmannen neljänneksen alussa. Titans kavensi heti viimeisen neljänneksen aluksi ottelun tilanteeseen 17–13 Gostkowskin toisella potkumaalilla. Tucker kasvatti toisella maalillaan Ravensin johdon takaisin seitsemään pisteeseen. Tämä jäi ottelun viimeiseksi pistesuoritukseksi ja näin Ravens voitti ottelun 20–13.
Viidennessä pelissä kohtasivat NFC Southin voittaja New Orleans Saints ja NFC Northin toinen Chicago Bears. Ensimmäisellä neljänneksellä ainoastaan Saints onnistui pistesuorituksessa, kun Michael Thomas teki maalin Drew Breesin syötöstä. Bears kavensi ottelun toisella neljänneksellä tilanteeseen 7–3 Cairo Santosin 36 jaardia pitkällä kenttäpotkumaalilla. Kolmannella neljänneksellä Saints teki toisen touchdowninsa, kun Latavius Murray onnistui tekemään maalin Breesin syötöstä. Viimeisellä neljänneksellä Saints teki kolmannen maalin, kun Alvin Kamara juoksi kolme jaardia pitkän maalin. Bears onnistui tekemään ottelun viimeisellä yrityksellä touchdownin, kun Jimmy Graham teki maalin Mitchell Trubiskyn syötöstä. Saints voitti ottelun 21–9.
Villi kortti -kierroksen viimeisessä ottelussa kohtasivat AFC Northin voittaja Pittsburgh Steelers ja saman divisioonan kolmas Cleveland Browns. Browns teki ensimmäisen maalin heti ensimmäisellä yrityksellä, kun Steelersin hyökkäys rähmäsi pallon aloitussyötössä ja Brownsin takapuolustaja Karl Joseph sai pallon kiinni Steelersin maalialueella. Tämän jälkeen Browns teki kolme touchdownia lisää ensimmäisellä neljänneksellä: näistä ensimmäisen teki Jarvis Landry Baker Mayfieldin syötöstä ja kaksi muuta teki juosten keskushyökkääjä Kareem Hunt. Toisen neljänneksen lopulla Steelers teki ensimmäisen maalinsa, kun James Conner teki juoksumaalin. Austin Hooper teki seuraavalla hyökkäysvuorolla Brownsin viidennen touchdownin Mayfieldin syötöstä. Vielä ennen puoliaikaa Chris Boswell teki potkumaalin Steelersille. Kolmannella neljänneksellä Ben Roethlisberger syötti 17 jaardia pitkän maalin Eric Ebronille. Steelers pystyi kaventamaan ottelua vielä kolmella pisteellä Boswellin toisella potkumaalilla. Viimeisen neljänneksen alussa Browns kasvatti johtonsa tilanteeseen 42–23, kun Mayfield syötti 40 jaarida pitkän syötön Nick Chubbille. Steelers kavensi seuraavalla hyökkäysvuorolla, kun Chase Claypool teki maalin Roethlisbergerin syötöstä. Brownsin potkaisija Cody Parkey onnistui seuraavalla hyökkäysvuorolla kenttäpotkumaaliyrityksessä. Steelersin seuraava hyökkäysvuoro päättyi syötönkatkoon, ja sitä seuranneella hyökkäysvuorolla Parkey teki toisen potkumaalinsa. Claypool onnistui vielä toisessa touchdownissa, kun ottelua oli jäljellä hieman yli minuutti, mutta tämä jäi viimeiseksi pistesuoritukseksi. Ottelu päättyi Brownsin 48–37 voittoon.
2. kierros
NFC:n ensimmäisessä ottelussa kohtasivat Green Bay Packers ja Los Angeles Rams. Ensimmäisellä neljänneksellä kumpikin joukkue onnistui yhdessä kenttäpotkumaalissa: Packersin potkaisija Mason Crosby onnistui 24 jaardia pitkässä maalissa ja Ramsin Matt Gay 37 jaardia pitkässä maalissa. Packers teki ottelun ensimmäisen touchdownin, kun Davante Adams teki maalin Aaron Rodgersin syötöstä. Kun Rams ei onnistunut seuraavalla hyökkäysvuorollaan tekemään pisteitä, niin Packers kasvatti johtonsa 13 pisteeseen, kun Rodgers juoksi maalin. Ramsin ensimmäisen touchdownin teki Van Jefferson Jared Goffin syötöstä. Neljänneksen viimeisessä pelissä Crosby teki toisen potkumaalinsa ja Packers siirtyi näin 19–10 johtoon. Kolmannen neljänneksen ensimmäisellä hyökkäysvuorollaan Packersin keskushyökkääjä Aaron Jones teki yhden jaardin mittaisen juoksumaalin. Kolmannen neljänneksen lopulla Rams kavensi Packersin johdon seitsemään pisteeseen Cam Akersin 7 jaardia pitkällä juoksumaalilla. Viimeisellä neljänneksellä ainoan maalin teki Allen Lazard, joka teki touchdownin Rodgersin syötöstä. Packers voitti ottelun 32–18.
AFC:n ensimmäisessä ottelussa kohtasivat Baltimore Ravens ja Buffalo Bills. Ensimmäisellä neljänneksellä vain Bills onnistui tekemään pisteitä, kun Tyler Bass teki 28 jaardia pitkän potkumaalin. Toisella neljänneksellä vain Ravens onnistui tekemään pisteitä, kun se tasoitti ottelun Justin Tuckerin potkumaalilla. Bills teki kolmannen neljänneksen ensimmäisellä hyökkäysvuorolla ottelun ensimmäisen touchdownin, kun Stefon Diggs teki kolme jaardia pitkän maalin Josh Allenin syötöstä. Kolmannen neljänneksen lopulla Billsin puolustaja Taron Johnson katkaisi Lamar Jacksonin syötön ja teki tilanteesta touchdownin. Viimeisellä neljänneksellä ei tehty enempää pisteitä, joten ottelu päättyi Billsin 17–3 voittoon.
AFC:n toisessa ottelussa kohtasivat Kansas City Chiefs ja Cleveland Browns. Chiefs teki ensimmäisellä hyökkäysvuorollaan touchdownin, kun pelinrakentaja Patrick Mahomes juoksi maalin. Browns kavensi ottelun seuraavalla hyökkäysvuorolla tilanteeseen 3–6 Cody Parkeyn kenttäpotkumaalilla. Toisen neljänneksen aluksi Chiefs teki toisen maalinsa, kun Travis Kelce teki touchdownin Mahomesin syötöstä. Chiefs kasvatti johtoaan vielä ennen puoliaikaa kahdella potkumaalilla, kun Harrison Butker teki 50 ja 28 jaardia pitkät kenttäpotkmaalit. Browns teki kolmannella neljänneksellä ottelun ensimmäisen touchdowninsa, kun Jarvis Landry teki maalin Baker Mayfieldin syötöstä. Butker kasvatti Chiefsin johtoa vielä ennen viimeistä neljännestä potkumaalilla. Viimeisellä neljänneksellä Browns teki vielä yhden touchdownin, kun Kareem Hunt teki 3 jaardia pitkän juoksumaalin. Tämä jäi ottelun viimeiseksi pistesuoritukseksi, ja Chiefs voitti ottelun 22–17.
2. kieroksen viimeisessä ottelussa kohtasivat Tampa Bay Buccaneers ja New Orleans Saints. Ensimmäisellä neljänneksellä Saints onnistui tekemään kaksi potkumaalia, kun Wil Lutz onnistui 23 ja 42 jaardia pitkissä maaleissa. Toisen neljänneksen aluksi Buccaneersin potkaisija Ryan Succop teki kenttäpotkumaalin. Seuraavalla hyökkäysvuorolla Saintsin pelirakentaja Drew Brees heitti syötönkatkon, ja Buccaneersin seuraava hyökkäysvuoro alkoi kolmen jaardin päästä maalista. Mike Evans onnistuikin tekemään ottelun ensimmäisen touchdownin Tom Bradyn syötöstä. Saints teki seuraavalla hyökkäysvuorollaan maalin, kun Tre'Quan Smith teki maalin Jameis Winstonin syötöstä. Buccaneers tasoitti ottelun toisen neljänneksen lopuksi Succopin potkumaalilla. Saints meni takaisin johtoon kolmannen neljänneksen aluksi, kun Smith teki maalin Breesin syötöstä. Buccaneers tasoitti ottelun vielä samalla neljänneksellä, kun Leonard Fournette teki maalin Bradyn syötöstä. Viimeisellä neljänneksellä Buccaneers teki ensin potkumaalin sekä touchdownin, kun Brady teki juoksumaalin. Kun Saints ei onnistunut tekemään viimeisellä neljänneksellä pisteitä, Buccaneers voitti ottelun 30–20.